น่าสะสมอีกแล้ว! แก้วสตาร์บัคส์ลายเบญจรงค์ที่ดูไท้ไทย
สตาร์บัคส์ ร่วมกับศูนย์ส่งเสริมศิลปาชีพระหว่างประเทศ (องค์การมหาชน) และทายาทของครูวิรัตน์ ปิ่นสุวรรณ หรือครูศิลป์ของแผ่นดิน ออกแบบคอลเล็กชันพิเศษ แก้วเบญจรงค์ ลายอยุธยาให้นักสะสมได้เลือกเก็บกันถึง 4 ลวดลาย เพื่อฉลองครบรอบ 20 ปี สตาร์บัคส์ ประเทศไทย ความโดดเด่นของคอลเล็กชันนี้ได้แก่การสืบสานงานหัตถศิลป์ไทยสู่สากล โดยผนวกงานฝีมือชั้นสูงเข้ากับวัฒนธรรมการดื่มกาแฟได้อย่างกลมกลืน สามารถถ่ายทอดอัตลักษณ์ของลายเบญจรงค์ได้อย่างงดงาม ไม่ว่าจะเป็นการใช้ลายดอกไม้หรือดอกบัว ควบคู่กับความอ่อนช้อยของลายไทย โดยไม่ทิ้งจุดเด่นอย่างสีทั้งห้าของลายเบญจรงค์ อันได้แก่ สีแดง สีเหลือง สีเขียว สีน้ำเงิน และสีขาว บางครั้งแทรกด้วยสีม่วงเข้มอมน้ำตาลหรือสีทองบริสุทธิ์ ซึ่งเป็นสีที่เราคุ้นเคยกันดีจากเครื่องเบญจรงค์ ซึ่งสืบทอดมาตั้งแต่สมัยกรุงศรีอยุธยา งานนี้ใครสนใจต้องรีบหน่อย เพราะคอลเล็กชันแก้วเบญจรงค์ ลายอยุธยา วางจำหน่ายเฉพาะบางสาขาเท่านั้น สามารถเช็กได้ที่นี่พิสูจน์อักษร: ลักษณ์นารา พักตร์เพียงจันทร์
สตาร์บัคส์ร่วมกับศูนย์ส่งเสริมศิลปาชีพระหว่างประเทศ (องค์การมหาชน) และทายาทของครูวิรัตน์ ปิ่นสุวรรณ หรือครูศิลป์ของแผ่นดิน ออกแบบคอลเล็กชัน แก้วเบญจรงค์ ลายอยุธยา ให้นักสะสมได้เลือกเก็บกันถึง 4 ลวดลาย 